**Príloha č. 4 Výzvy na predkladanie ponúk**

**Zmluva o dielo**

uzavretá podľa ustanovenia § 536 a nasledujúcich, §269 ods. 2 zákona č. 513/1991 Zb. Obchodného zákonníka v znení neskorších predpisov (ďalej ako „**Obchodný zákonník**“) a zákona NR SR. č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej ako „**Zákon o verejnom obstarávaní**“)

(ďalej ako „**Zmluva“**)

uzatvorená medzi:

**Názov: Slovenská inovačná a energetická agentúra**

**Sídlo:** Bajkalská 27, 827 99 Bratislava 27

**IČO:** 00 002 801

**DIČ:** 2020877749

**IČ DPH:** SK2020877749

**Bankové spojenie:** Štátna pokladnica

**Číslo účtu:** SK65 8180 0000 0070 0006 2596

**Štatutárny orgán:** Ing. Alexandra Velická, PhD., generálna riaditeľka

**Právna forma:** príspevková organizáciazriadená rozhodnutím ministra hospodárstva SR č. 63/1999 s účinnosťou od 1.5.1999 v znení nadväzujúcich rozhodnutí

**Vecne zodpovedný:** ................................................

**Kontakt:**  telefón: .........................., e-mail: ........................

(ďalej ako „**Objednávateľ**“)

**a**

**Obchodné meno/názov:** Kliknutím zadáte text.

**Sídlo/miesto podnikania:** Kliknutím zadáte text.

**IČO:** Kliknutím zadáte text.

**DIČ:** Kliknutím zadáte text.

**IČ DPH:** Kliknutím zadáte text.

**Bankové spojenie:** Kliknutím zadáte text.

**Číslo účtu :** Kliknutím zadáte text.

**Štatutárny orgán:** Kliknutím zadáte text.

**Zapísaný:** Kliknutím zadáte text.

**Oddiel:** Kliknutím zadáte text.

**Vložka číslo:** Kliknutím zadáte text.

**Kontakt:** telefón: Kliknutím zadáte text., e-mail: Kliknutím zadáte text.

(ďalej ako „**Zhotoviteľ“**)

(spolu ďalej ako „**Zmluvné strany**“ alebo jednotlivo ako „**Zmluvná strana**“)

**Preambula**

1. Podkladom pre uzatvorenie tejto Zmluvy sú podmienky uvedené vo Výzve na predkladanie ponúk č. NZ 1120. Zhotoviteľ sa zúčastnil tohto verejného obstarávania, splnil podmienky účasti vo verejnom obstarávaní a jeho ponuka bola Objednávateľom vyhodnotená ako úspešná. Zhotoviteľ podpisom Zmluvy vyhlasuje, že je oprávnený a spôsobilý v rámci predmetu svojho podnikania dodať predmet Zmluvy, tak ako je v nej definovaný, riadne a včas. Na obstaranie predmetu Zmluvy bol použitý postup zadávania zákazky podľa § 117 Zákona o verejnom obstarávaní.
2. Zhotoviteľ vyhlasuje, že:
3. sa oboznámil a preskúmal všetky podmienky a okolnosti súvisiace s realizáciou predmetu Zmluvy,
4. predmet Zmluvy je pre neho dostatočne zrozumiteľný, určitý, je schopný ho vykonať riadne a včas, v celosti a na požadovanej odbornej úrovni v súlade s touto Zmluvou a všeobecne záväznými právnymi predpismi.

**Článok I.**

### Predmet plnenia

### Predmetom Zmluvy je výroba, dodávka a montáž všetkých interaktívnych pomôcok a stolíkov Zhotoviteľom v množstve a kvalite uvedenej v Prílohe č. 1 Zmluvy – Opis predmetu zákazky (ďalej ako „Príloha č. 1“). Dodaním Predmetu plnenia sa rozumie dodanie jednotlivých interaktívnych pomôcok podľa špecifikácie uvedenej v Prílohe č. 1, v kvalite a množstve uvedenej v Tabuľke č. 1 Prílohy č. 1 Výroba a dodanie interaktívnych pomôcok (ďalej ako „Dielo“), na základe podkladov Objednávateľa.

### Súčasťou Diela je aj výroba, dodávka a montáž doplnkového zariadenia pre inštaláciu v miestnosti – prezentačných stolíkov, v množstve a kvalite uvedenej v Prílohe č. 1 a uvedenie Diela do finálneho, prezentačného stavu.

### Zmluvné strany dohodli, že v rámci predmetu plnenia je Zhotoviteľ povinný zhotoviť prototypy všetkých interaktívnych pomôcok, a tieto odprezentovať Objednávateľovi v jednotlivých fázach ich rozpracovania spôsobom uvedeným v Prílohe č. 1. Zmluvné strany sa ďalej dohodli, že prezentácia prototypu prezentačného stolíka sa uskutoční formou jeho grafického návrhu vo formáte minimálne A4. Odsúhlasenie konečnej verzie prototypov k jednotlivým interaktívnym pomôckam a prezentačnému stolíku sa uskutoční na základe preberacieho protokolu podpísaného Zmluvnými stranami (ďalej ako „Prezentačný protokol“). Súčasťou Prezentačného protokolu bude opis konečnej verzie interaktívnej pomôcky a prezentačného stolíka, prípadne iné skutočnosti na uvedení ktorých bude trvať ktorákoľvek zo Zmluvných strán. Prezentačný protokol môže byť vyhotovený aj k viacerým alebo všetkým interaktívnym pomôckam a prezentačnému stolíku súčasne.

* 1. Súčasťou Predmetu plnenia je súčasne záväzok Zmluvných strán poskytnúť si všetku nevyhnutnú súčinnosť a informácie potrebné na riadne a včasné plnenie účelu Zmluvy.
	2. Objednávateľ sa zaväzuje Predmet zmluvy prevziať, zaplatiť zaň riadne a včas cenu stanovenú touto Zmluvou a za podmienok stanovených touto zmluvou.

### Článok II.

### Práva a povinnosti Zmluvných strán

* 1. Zmluvné strany berú na vedomie, že v Prílohe č. 1 je uvedený maximálny rozsah plnenia podľa tejto Zmluvy.
	2. Zhotoviteľ je povinný dodať Dielo zodpovedne, riadne, včas, odborne, hospodárne a s náležitou starostlivosťou. Zhotoviteľ je povinný dodať Dielo v množstve, kvalite a vyhotovení podľa Prílohy č. 1 a v súlade s právnymi a technickými predpismi platnými na území Slovenskej republiky.
	3. Zhotoviteľ je povinný v lehote 14 dní odo dňa nadobudnutia účinnosti Zmluvy, predložiť Objednávateľovi harmonogram jednotlivých fáz rozpracovania, predpokladanú formu konzultácií a kontaktné údaje osoby zodpovednej za výrobu jednotlivých prototypov Diela.
	4. Nedodržanie ktorejkoľvek podmienky a požiadavky Objednávateľa Zhotoviteľom, týkajúcej sa dodania Diela podľa špecifikácie uvedenej v Prílohe č. 1, sa považuje za podstatné porušenie zmluvných podmienok a Objednávateľ má v takom prípade právo od Zmluvy odstúpiť. Odstúpenie nadobúda účinnosť dňom jeho písomného doručenia Zhotoviteľovi.
	5. Zhotoviteľ je viazaný povinnosťou mlčanlivosti o obsahu Zmluvy, ako aj o skutočnostiach, o ktorých sa dozvedel v súvislosti s plnením Zmluvy, pokiaľ tieto nie sú všeobecne verejne známe a zaväzuje sa vykonať všetky potrebné opatrenia, aby nedošlo k úniku takýchto dôverných informácií alebo k ich sprístupneniu tretím osobám. Za tretie osoby sa nepovažujú zamestnanci a členovia orgánov Zmluvných strán, audítori alebo právni a iní poradcovia, ktorí sú viazaní povinnosťou mlčanlivosti na základe právneho vzťahu so Zmluvnými stranami.
	6. Za porušenie povinnosti zachovávať mlčanlivosť sa nepovažuje ich poskytnutie príslušným štátnym orgánom, pokiaľ to vyplýva zo všeobecne záväzného právneho predpisu, použitie potrebných informácií alebo dokumentov v prípadných súdnych, rozhodcovských, správnych a iných konaniach ohľadom práv a povinností vyplývajúcich z tejto Zmluvy, ako aj ich použitie, pokiaľ sa stali verejne známymi alebo boli zverejnené v Centrálnom registri zmlúv vedenom Úradom vlády SR v súlade s príslušnými právnymi predpismi. Povinnosť zachovávať mlčanlivosť nie je časovo obmedzená a trvá aj po zániku Zmluvy.
	7. V prípade, že Zhotoviteľ plní Zmluvu aj prostredníctvom subdodávateľov, zodpovedá za ich plnenie akoby plnil sám. Zhotoviteľ zodpovedá za odbornú starostlivosť pri výbere subdodávateľa, ako aj za výsledok plnenia vykonaného na základe zmluvy o subdodávke. Podrobný zoznam subdodávateľov je Prílohou č. 3 tejto Zmluvy. Zhotoviteľ je povinný Objednávateľovi oznámiť akúkoľvek zmenu údajov o subdodávateľoch uvedených v Prílohe č. 3 bezodkladne, najneskôr však do 3 dní po tom, čo takáto zmena nastala.
	8. Objednávateľ podpisom Zmluvy prehlasuje, že je vlastníkom licencie ku všetkej dokumentácii (výkresovej časti), na základe ktorej má Zhotoviteľ zhotoviť a vykonať Dielo a kópia ktorých tvorí Prílohu číslo 4 Zmluvy. Zmluvné strany berú na vedomie skutočnosť, že súčasťou Zmluvy nie je žiadne postúpenie tejto licencie na Zhotoviteľa v žiadnom rozsahu, a tento sa zaväzuje nepoužiť dokumentáciu (výkresovú časť) na iné účely, ako pre riadne plnenie svojich záväzkov zo Zmluvy.
	9. Porušenie povinností Zhotoviteľa v odsekoch 2.5 až 2.8 tohto článku sa považuje za podstatné porušenie Zmluvy, ktoré zakladá právo Objednávateľa na odstúpenie od Zmluvy.

### Článok III.

### Miesto a termín plnenia, spôsob dodania

**3.1** Miestom dodania Diela budú jednotlivé poradenské centrá v zmysle Prílohy č. 1. Presné adresy jednotlivých poradenských centier oznámi Objednávateľ Zhotoviteľovi v lehote najmenej päť pracovných dní pred ich dodaním prostredníctvom e-mailu Vecne zodpovedných osôb uvedených v záhlaví Zmluvy.

* 1. Zhotoviteľ dodá Objednávateľovi Dielo v celom rozsahu najneskôr do 7 mesiacov odo dňa nadobudnutia účinnosti Zmluvy.
	2. Dielo sa považuje za dodané podpísaním preberacieho protokolu obsahujúceho podrobný popis Diela (v členení špecifikácia podľa druhu, výroba, dodávka, montáž) oprávnenými zástupcami Zmluvných strán (ďalej ako „**Preberací protokol**“). Preberací protokol bude vyhotovený v dvoch exemplároch – po jednom pre každú Zmluvnú stranu.

### Článok IV.

### Doba platnosti

* 1. Táto zmluva zaniká riadnym dodaním všetkých častí Diela.
	2. Zmluva nadobúda platnosť dňom jej podpisu oboma Zmluvnými stranami. Zmluva nadobúda účinnosť dňom nasledujúcom po dni jej zverejnenia v Centrálnom registri zmlúv. Zmluva je povinne zverejňovanou zmluvou podľa príslušných právnych predpisov (§ 5a zákona číslo 211/2000 Z. z., o slobodnom prístupe k informáciám a § 47a zákona číslo 40/1964 Zb. v znení neskorších predpisov (Občiansky zákonník).

**Článok V.**

### Cena za plnenie a platobné podmienky

* 1. V cene za Dielo je zahrnutá aj doprava a montáž Diela do určeného miesta plnenia, vrátane vynesenia do nadzemných podlaží.
	2. Cena za Dielo bola stanovená dohodou Zmluvných strán v súlade so zákonom NR SR č. 18/1996 Z. z. o cenách v platnom znení a jeho vykonávacou vyhláškou MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách, a je určená v EUR.
	3. Celková cena Diela bola Zmluvnými stranami dojednaná v zložení:

Cena bez DPH za výrobu a dodanie Diela ......................................................,-€

Celková cena za Dielo bez DPH ....................................................,-€.

K celkovej cene bude pripočítaná DPH vo výške určenej aktuálne platnými právnymi predpismi na území Slovenskej republiky.

* 1. Podrobná špecifikácia celkovej ceny Diela je uvedená v Prílohe č. 2, ktorá je neoddeliteľnou súčasťou Zmluvy.
	2. Celková cena Diela je cena konečná a sú v nej zahrnuté všetky náklady Zhotoviteľa spojené s plnením Zmluvy a nemožno ju v priebehu doby platnosti Zmluvy meniť.
	3. Zhotoviteľ je oprávnený vystaviť faktúru po riadnom a včasnom dodaní Diela a po podpísaní Preberacieho protokolu oprávnenými zástupcami oboch Zmluvných strán. Objednávateľ sa zaväzuje uhradiť Zhotoviteľovi cenu za dodané Dielo do 30 dní odo dňa doručenia faktúry zo strany Zhotoviteľa, prílohou ktorej musí byť fotokópia dodacieho listu a Preberacieho protokolu. Faktúra musí obsahovať všetky náležitosti daňového dokladu v súlade s platnými právnymi predpismi, špecifikáciu Diela a špecifikáciu fakturovanej sumy. V prípade, ak Zhotoviteľ vystaví a doručí Objednávateľovi chybnú alebo neúplne vystavenú faktúru, Objednávateľ nie je povinný takúto faktúru uhradiť, je povinný túto faktúru vrátiť Zhotoviteľovi v lehote jej splatnosti a požadovať vystavenie novej alebo opravenej faktúry. Nová lehota splatnosti faktúry začína plynúť odo dňa doručenia novej, resp. opravenej faktúry Objednávateľovi. V čase od vystavenia chybnej a/alebo neúplnej faktúry do času doručenia opravenej a/alebo novej faktúry nie je Objednávateľ v omeškaní a Zhotoviteľ nemá nárok na úrok z omeškania. Doručením opravenej a/alebo novej faktúry začína Objednávateľovi plynúť nová 30-dňová lehota splatnosti. Faktúra sa považuje za uhradenú dňom odpísania fakturovanej sumy z účtu Objednávateľa.
	4. Objednávateľ neposkytuje žiaden preddavok ani zálohovú platbu.
	5. Ak je Zhotoviteľ identifikovaný pre DPH v inom členskom štáte EÚ a tovar bude do SR prepravený z iného členského štátu EÚ, Zhotoviteľ nebude pri plnení Zmluvy fakturovať DPH. Vo svojej Kontraktačnej ponuke však musí uviesť príslušnú sadzbu a výšku DPH podľa zákona NR SR č. 222/2004 Z. z., Zákon o dani z pridanej hodnoty v znení neskorších zmien a doplnkov (ďalej len ako „Zákon o DPH“) a cenu vrátane DPH.
	6. V zmysle zákona č. 215/2019 Z. z. o zaručenej elektronickej fakturácii a centrálnom ekonomickom systéme a o doplnení niektorých zákonov vznikne po zriadení fakturačného systému povinnosť prijímať a vydávať zaručené elektronické faktúry.

### Článok VI.

### Sankcie

**6.1** V prípade nedodržania termínu dodania Diela (t. j. ak Dielo nebolo dodané riadne a včas), nevzniká Zhotoviteľovi nárok na úhradu ceny a Objednávateľ je oprávnený od Zmluvy odstúpiť v zmysle Článku X. Zmluvy. Tým nie je dotknutý nárok Objednávateľa na náhradu škody, ktorá mu vznikla nedodržaním termínu dodania Diela Zhotoviteľom. Zhotoviteľ je tiež v tomto prípade povinný zaplatiť zmluvnú pokutu až do výšky 10 % z celkovej ceny Diela, a to do 30 dní odo dňa doručenia výzvy na jej úhradu Objednávateľom. Zaplatením zmluvnej pokuty nie je dotknutý nárok Objednávateľa na náhradu škody, ktorá mu omeškaním Zhotoviteľa vznikne.

* 1. V prípade omeškania Objednávateľa s úhradou ceny za riadne vystavenú a doručenú faktúru je Zhotoviteľ oprávnený požadovať od Objednávateľa úhradu úroku z omeškania v zákonom stanovenej výške.

### Článok VII.

### Záruka za vady diela

* 1. Zhotoviteľ zodpovedá za vady Diela (vrátane právnych vád) počas doby trvania záručnej doby.
	2. Ak Zhotoviteľ poruší svoju povinnosť dodať Dielo v rozsahu a kvalite stanovenej Zmluvou, Objednávateľ má nárok na zľavu z celkovej ceny Diela. Objednávateľ má nárok na odpočítanie ceny nedodanej časti Diela, resp. primeranú zľavu z ceny vadne dodaného Diela, a to minimálne vo výške **20 %** z ceny vadne dodanej časti Diela.
	3. Reklamáciu vád zmysle predchádzajúceho bodu uplatní Objednávateľ u Zhotoviteľa písomne, s presnou špecifikáciou reklamovaných skutočností a s návrhom zníženia celkovej ceny, a to do 15 dní od zistenia vád. O dohodnutej zníženej výške celkovej ceny vyhotovia Zmluvné strany písomný protokol, ktorí podpíšu oprávnení zástupcovia oboch strán.
	4. Zhotoviteľ zodpovedá za to, že Dielo je vyrobené a dodané s odbornou starostlivosťou a bez vád, v kvalite a vyhotovení zodpovedajúcom najvyššiemu štandardu v danej oblasti. Zhotoviteľ zodpovedá za vady (vrátane právnych vád), ktoré má Dielo v čase jeho odovzdania (aj čiastkového), ako aj za vady vzniknuté po odovzdaní v zmysle poskytnutej záruky.
	5. Objednávateľ nie je povinný prevziať od Zhotoviteľa Dielo, ktoré má vady v čase jeho odovzdania. V tomto prípade sa Zhotoviteľ zaväzuje bezodkladne k bezplatnému odstráneniu vád, a to najneskôr do 5 pracovných dní. Zistené vady budú spísané v Preberacom protokole podpísanom oprávnenými zástupcami oboch Zmluvných strán, pričom lehota na odstránenie vád začína plynúť dňom podpísania Preberacieho protokolu oboma Zmluvnými stranami.
	6. Zhotoviteľ zodpovedá aj za vady, ktoré vznikli alebo vyjdú najavo v záručnej dobe. Zhotoviteľ poskytuje Objednávateľovi záručnú dobu v trvaní 24 mesiacov odo dňa podpísania príslušného Preberacieho protokolu oprávnenými zástupcami oboch Zmluvných strán s tým, že Dielo bude Zhotoviteľom Objednávateľovi dodané s vlastnosťami a v špecifikácii, v súlade so Zmluvou a Prílohou č. 1.
	7. Počas záručnej doby má Objednávateľ nárok na bezplatné odstránenie jednotlivých vád, a to najneskôr do 5 pracovných dní od písomného oznámenia požiadavky Objednávateľa na odstránenie vád.
	8. V prípade omeškania Zhotoviteľa s odstránením vád v stanovenej lehote, je Objednávateľ oprávnený požadovať od Dodávateľa zaplatenie zmluvnej pokuty vo výške 0,05% z celkovej ceny plnenia podľa tejto Zmluvy za každý deň omeškania s odstránením vád až do ich odstránenia, a to osobitne za každé omeškanie odstránenia vád.

### Článok VIII.

### Zmeny Zmluvy

* 1. Zmeny a doplnky k Zmluve je možné robiť len písomnými dodatkami, podpísanými oprávnenými zástupcami oboch Zmluvných strán, ktoré budú jej neoddeliteľnou súčasťou a ktoré musia byť v súlade s § 18 Zákona o verejnom obstarávaní.
	2. K návrhom dodatkov sa Zmluvné strany zaväzujú vyjadriť v lehote 7 dní odo dňa doručenia návrhu dodatku druhou Zmluvnou stranou.

### Článok IX.

### Skončenie platnosti Zmluvy

* 1. Zmluvu je možné pred uplynutím dohodnutej doby jej platnosti ukončiť:
1. odstúpením v zmysle ustanovenia § 344 a nasl. Obchodného zákonníka. V takomto prípade si Zmluvné strany nevracajú plnenia, navzájom poskytnuté pred účinnosťou odstúpenia od Zmluvy,
2. výpoveďou,
3. dohodou.
	1. Objednávateľ je oprávnený písomne odstúpiť od Zmluvy v prípade, ak ešte nedošlo ani k čiastkovému plneniu a výsledky administratívnej kontroly vykonanej zo strany oprávneného orgánu neumožňujú financovanie plnenia Zmluvy.
	2. Objednávateľ je oprávnený od Zmluvy odstúpiť aj v prípade, ak Zhotoviteľ neposkytne požadované plnenie v termíne a v kvalite podľa Prílohy č. 1. alebo požiadaviek Objednávateľa, ako aj v prípade porušenia akejkoľvek inej povinnosti Zhotoviteľa stanovenej mu touto Zmluvou, a zároveň ak Objednávateľ písomne vyzve Zhotoviteľa na odstránenie porušenia a zjednanie nápravy a Zhotoviteľ tak neurobí ani v primeranej lehote poskytnutej mu na tento účel Objednávateľom.
	3. Odstúpenie od Zmluvy musí byť písomné, pričom účinky odstúpenia nastávajú dňom doručenia písomného odstúpenia druhému Zmluvnej strane.
	4. Každá zo Zmluvných strán je oprávnená vypovedať Zmluvu aj bez uvedenia dôvodu s výpovednou lehotou 3 mesiace, plynúcou od prvého dňa mesiaca nasledujúceho po mesiaci, v ktorom bola písomná výpoveď doručená strane.
	5. Zmluvu možno ukončiť aj písomnou dohodou, a to ku dňu uvedenému v dohode, pričom si Zmluvné strany upravia aj vzájomné nároky vzniknuté z poskytnutých plnení alebo porušených povinností.
	6. Zánikom Zmluvy nie je dotknutý nárok Zmluvných strán na náhradu škody vzniknutej porušením povinností druhou stranou a iné nároky, vzniknuté v súvislosti s porušením ustanovení Zmluvy, nároky Objednávateľa vyplývajúce z poskytnutých záruk, ustanovenia Zmluvy vzťahujúce sa k riešeniu sporov medzi Zmluvnými stranami a iné ustanovenia, ktoré podľa prejavenej vôle Zmluvných strán alebo vzhľadom na svoju povahu majú trvať aj po zániku tejto Zmluvy.

### Článok X.

### Ostatné ustanovenia

* 1. Zhotoviteľ je povinný strpieť výkon kontroly, auditu, overovania oprávnenými orgánmi a inštitúciami, ktoré budú súvisieť s plnením tejto Zmluvy a je povinný tiež poskytnúť oprávneným osobám všetku potrebnú súčinnosť. Zhotoviteľ berie na vedomie, že financovanie tejto Zmluvy bude uskutočnené z vlastných prostriedkov objednávateľa v zmysle zákona NR SR č. 523/2004 Z. z. o rozpočtových pravidlách verejnej správy a o zmene a doplnení niektorých zákonov a z prostriedkov štrukturálnych a investičných fondov EÚ. Ak výsledok predmetnej kontroly nebude kladný, alebo oprávnené orgány odhalia akúkoľvek nezrovnalosť, je ktorákoľvek zo strán oprávnená od Zmluvy odstúpiť.
	2. Písomnosti podľa tejto Zmluvy je možné doručovať poštou, kuriérom, faxom alebo elektronickými prostriedkami. Elektronickými prostriedkami a faxom nie je možné zaslať faktúru, odstúpenie od Zmluvy a výpoveď Zmluvy. Pokiaľ sú písomnosti doručované elektronickými prostriedkami alebo faxom, vyžaduje sa potvrdenie druhej Zmluvnej strany o prijatí písomnosti (elektronickými prostriedkami alebo faxom).
	3. Písomnosti doručované poštou sa považujú za doručené prevzatím alebo odmietnutím prevzatia zásielky a v prípade neprevzatia písomnosti uloženej na pošte, sa písomnosti považujú za doručené tretím dňom od uloženia zásielky na pošte. V prípade, ak zásielku nemožno na adrese podľa tohto bodu doručiť z dôvodu „Adresát neznámy“, považuje sa zásielka za doručenú dňom jej vrátenia odosielateľovi.
	4. V prípade ak si Objednávateľ uplatní u Zhotoviteľa zmluvnú pokutu na základe, ktoréhokoľvek z ustanovení Zmluvy, je Zhotoviteľ povinný zaplatiť ju do 15 dní odo dňa doručenia výzvy na zaplatenie zmluvnej pokuty.
	5. Zhotoviteľ je oprávnený postúpiť práva a povinnosti, resp. pohľadávky a záväzky zo Zmluvy v prospech tretej osoby výlučne na základe predchádzajúceho písomného súhlasu Objednávateľa.
	6. Zmluvné strany vyhlasujú, že v zmysle ustanovenia § 13 zákona NR SR č. 18/2018 Z. z. o ochrane osobných údajov a o zmene a doplnení niektorých zákonov, a zároveň v súlade s ustanoveniami Nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, budú spracovávať osobné údaje, s ktorými prídu do styku pri plnení Zmluvy, výlučne za účelom jej plnenia, archivácie podľa príslušných právnych predpisov a podmienok stanovených Zákonom o verejnom obstarávaní. Osobné údaje budú spracované v súlade s vyššie uvedenými právnymi predpismi. Po skončení platnosti Zmluvy a uplynutí zákonných lehôt budú všetky osobné údaje vymazané.

### Článok XI.

### Záverečné ustanovenia

* 1. Právne vzťahy touto Zmluvou neupravené sa spravujú príslušnými ustanoveniami Obchodného zákonníka, Autorského zákona a ostatnými právnymi predpismi platnými na území Slovenskej republiky.
	2. Ak bude akékoľvek ustanovenie tejto Zmluvy vyhlásené za neplatné alebo nevymožiteľné, platnosť alebo vymožiteľnosť ostatných ustanovení Zmluvy zostane nedotknutá a Zmluvné strany sa vzájomne zaväzujú, že uzatvoria písomný dodatok s cieľom nahradiť tie ustanovenia, ktoré stratili platnosť, alebo sa stali nevymožiteľnými. Formulácia a znenie dodatku musia byť najviac podobné pôvodnému zámeru uzavretia Zmluvy, aby bol zachovaný jej účel, pri rešpektovaní nových faktov a bez ujmy pre obe Zmluvné strany.
	3. Zmluvné strany vyhlasujú, že akékoľvek nezhody alebo spory pri realizácii Zmluvy budú prednostne riešené zmierčou cestou. Pokiaľ sa Zmluvné strany nedohodnú, obrátia sa na vecne a miestne príslušný súd Slovenskej republiky.
	4. Zmluva je vyhotovená v troch (3) rovnopisoch, z ktorých dva (2) sú určené pre Objednávateľa a jeden (1) pre Zhotoviteľa.
	5. Zmluvné strany prehlasujú, že si Zmluvu prečítali, jej obsahu porozumeli a súhlasia s ním, Zmluvu uzavreli slobodne, vážne, bez tiesne a nevýhodných podmienok a v predpísanej forme, na znak čoho ju podpisujú.

V Bratislave, dňa ............. V Kliknutím zadáte text. dňa Kliknutím zadáte text.

..................................................................... .....................................................................

Slovenská inovačná a energetická agentúra Kliknutím zadáte text.

Ing. Alexandra Velická, PhD. Kliknutím zadáte text.

generálna riaditeľka

**Prílohy:**

Príloha č.1: Opis predmetu zákazky – Špecifikácia predmetu plnenia

Príloha č.2: Špecifikácia ceny - Návrh uchádzača na plnenie kritéria

Príloha č.3: Zoznam subdodávateľov a podiel subdodávok

Príloha č. 4: Dokumentácia (technické výkresy)